**ΒΙΟΓΡΑΦΙΚΑ ΔΗΜΙΟΥΡΓΩΝ**

ΑΝΤΩΝΗΣ ΒΑΣΙΛΑΚΗΣ

ΗΘΟΠΟΙΟΣ, ΠΕΡΦΟΡΜΕΡ, ΕΙΚΑΣΤΙΚΟΣ

Σπούδασε θέατρο στη δραματική σχολή «Αρχή» και έπειτα  στην ΑΣΚΤ στο εργαστήριο του Ν. Ναυρίδη. Παράλληλα έχει  παρακολουθήσει σεμινάρια και μαθήματα περισσότερο  επικεντρωμένα στο σώμα και στην κίνηση.

ΔΗΜΟΣ ΒΡΥΖΑΣ

ΣΥΝΘΕΤΗΣ, SOUND ARTIST

Βιολιστής, αυτοσχεδιαστής, sound artist και performer,  γεννημένος στη Θεσσαλονίκη, με τη δουλειά του να  επικεντρώνεται στον ελεύθερο αυτοσχεδιασμό και την  πειραματική μουσική. Ως αυτοσχεδιαστής εμφανίζεται τακτικά  τόσο σόλο όσο και σε διάφορα άλλα σχήματα όπως Life  Only(w/Fred Frith/DAZ Diego Aguirre), Duo Karbacher/  Vryzas(w/Eva-Maria Karbacher), The Coal(w/Simos  Riniotis), Savina Yannatou, Circa19(w/Thanos Kazantzis),  Lay Hold(w/Gabby-Fluke Mogul) κ.ά. Έχει επιμεληθεί τη σειρά  αυτοσχεδιαστικών συναυλιών KlangBang στη Βασιλεία (2017- 2019) και έχει συνιδρύσει τον μη κερδοσκοπικό πολιτιστικό  οργανισμό AdHocArts στην Αθήνα (2021). Είναι ιδρυτής και  καλλιτεχνικός επιμελητής του Stress.Studio στην Αθήνα  και του No Ordinary Festival στη Θεσσαλονίκη. Σπούδασε  αυτοσχεδιασμό, βιολί και πολιτικές επιστήμες. Τα τελευταία  χρόνια ταξιδεύει, ηχογραφεί και εμφανίζεται ζωντανά μαζί  με πολλούς σημαντικούς μουσικούς στην Ελλάδα, την Ελβετία,  την Πορτογαλία, τη Γαλλία, το Βέλγιο, τη Γερμανία κ.α.

ΣΟΦΙΑ ΔΑΜΟΥΛΗ ΠΛΑΪΝΗ

ΕΙΚΑΣΤΙΚΟΣ

Ζει στην Αθήνα και σπουδάζει στην ΑΣΚΤ από το 2020.  Συμμετέχει σε εκθέσεις και δραστηριοποιείται στον τομέα  της ιδιωτικής εκπαίδευσης. Συμμετείχε στις εκθέσεις:  «Back to Athens, Είμαι το τραύμα μου», επιμέλεια Δ. Τρίκας  (2024)∙ «Μυστήριο Θήτα», Πολιτιστικό Κέντρο Λεωνίδας  Κανελλόπουλος, επιμέλεια Γ. Σκιάνης (2023)∙ «Ελαιώνας  23, Χθόνιο και Ανθρωπόκαινος», επιμέλεια Δ. Τρίκας (2023)∙  «Στον κύκλο του Τσαρούχη», Ίδρυμα Τσαρούχη, επιμέλεια Κ.  Χριστόπουλος και Ν. Ναυρίδης (2023)∙ Inspire project 2023  «Ένταση. Σενάρια μέλλοντος και άλλες ιστορίες», MOMus –  Μουσείο Σύγχρονης Τέχνης Θεσσαλονίκης, επιμέλεια  Μ. Καρίκης, A. Barqué-Duran (2023)∙ «Listening back to  Lesbos», Filmhaus Nuremberg, AdBK (2023)∙ «Fieldrecording  on Lesbos, Affective methods between art and anthropology»  (2022) και «Open Studios Platforms Project», ΑΣΚΤ (2021).

ΓΙΩΡΓΟΣ ΔΑΣΚΑΛΑΚΗΣ

ΣΥΓΓΡΑΦΕΑΣ, ΔΡΑΜΑΤΟΥΡΓΟΣ

Γεννήθηκε στην Αθήνα. Έχει γράψει το θεατρικό έργο *Κρέας  the musical* (2024). Έχει σκηνοθετήσει τις μικρού μήκους  ταινίες *Στο τέλος του δρόμου* (2014) και *Arboreal* (2022 -  συν-σκηνοθεσία Α. Κυριακάκης) και έχει δουλέψει σε  κινηματογραφικά crew στη Γερμανία (2014-2016). Έχει υπάρξει  μέλος της θεατρικής ομάδας Άντωση και έχει παρακολουθήσει  θεατρικά σεμινάρια με τους Δ. Ήμελλο, Α. Καραζήση, Γ. Βαλαή  κ.ά., καθώς και κινηματογραφικά σεμινάρια στην UdK σε  Βερολίνο και Αθήνα. Έχει σκηνοθετήσει για το θέατρο το *Closer* του P. Marber (2010). Συμμετέχει στη Σχολή Πυροδότησης  Θεατρικής Γραφής των Θ. Τριαρίδη και Β. Χατζηγιαννίδη. Είναι  μέλος της ανώνυμης ακόμα θεατρικής ομάδας μαζί με τους  Ν. Παπαναστασοπούλου, Φ. Σακελλαρίου, Λ. Λαμπροπούλου  και Μ. Ράδου. Στον ελεύθερο χρόνο του έχει υπάρξει software  developer.

ΚΑΤΕΡΊΝΑ ΔΕΛΑΚΟΥΡΑ

ΧΟΡΕΥΤΡΙΑ, ΧΟΡΟΓΡΑΦΟΣ

Σπούδασε χορό και χορογραφία στο Διαπανεπιστημιακό Κέντρο  Χορού του Πανεπιστήμιο Τεχνών του Βερολίνου (ΗΖΤ/UDK  Berlin) και στο P.A.R.T.S. στις Βρυξέλλες, φυσική/αστροφυσική  στο ΑΠΘ και φοιτά στο Μεταπτυχιακό Εικαστικών Τεχνών της  ΑΣΚΤ. Εργάζεται ως σόλο καλλιτέχνις και σε συνεργατικά  σχήματα μαζί με καλλιτέχνες όπως: M. Meindl, Η. Γρηγοριάδη,  Aabshaar Wakhloo και kalttak collective. Τα τελευταία της  χορογραφικά ερευνητικά project υποστηρίχθηκαν από τους  φορείς: Τεχνόπολις του Δήμου Αθηναίων, Κέντρο Μελέτης  Χορού Ι&Ρ Ντάνκαν (Αθήνα), Ada Studio (Βερολίνο) και  LAFDK (Βρέμη). Έργα της έχουν παρουσιαστεί στα: Ada  Studio και Ufestudios (Βερολίνο), Goethe Theater (Βρέμη),  Κέντρο Μελέτης Χορού Ι&Ρ Ντάνκαν και ΑΣΚΤ (Αθήνα). Έχει  συνεργαστεί με καλλιτέχνες όπως: Γ. Παΐζη, M. Klien, D.  Michalak, Sunayana Shetty, Jan Rohwedder, Δ. Θεοδωρίδου,  Joe Tornabene, Ά. Τζάκου, arisandmartha και Ingri Fiksdal  ως performer ή/και ως συν-ερευνήτρια σε έργα τους. Από το  2017 οργανώνει εκπαιδευτικές δραστηριότητες για διάφορες  ηλικίες και υπόβαθρα και διδάσκει χορό σε Ελλάδα και Γερμανία.

ΛΙΝΑ ΖΑΧΑΡΗ

ΣΥΝΘΕΤΡΙΑ

Γεννήθηκε στο Ηράκλειο Κρήτης. Αποφοίτησε από το Ωδείο  Αθηνών με Δίπλωμα Σύνθεσης με Άριστα - α´ βραβείο &  διάκριση στη μνήμη του Δ. Δραγατάκη. Είναι διπλωματούχος  στο πιάνο και τα Ανώτερα Θεωρητικά. Το 2023 κατέκτησε το  α´ βραβείο σε δύο διεθνείς διαγωνισμούς με το συμφωνικό  έργο *Libyan Sea*, ενώ η όπερα δωματίου *Σαρλότ: οπερΩτικό  μονόδραμα* ανέβηκε στην Εναλλακτική Σκηνή της ΕΛΣ (2024).  Έχει συνεργαστεί με φορείς όπως: Κέντρο Σύγχρονης  Μουσικής Έρευνας, Δραματικές Σχολές του Εθνικού  Θεάτρου και του Ωδείου Αθηνών, Σύλλογος Φίλων της  Μουσικής του Μεγάρου Μουσικής Αθηνών, Φεστιβάλ Κρήτης,  φωνητικό σύνολο Chórεs, Φεστιβάλ Πιάνου Ηρακλείου,  Τρίτο Πρόγραμμα της ΕΡΤ, Θέατρο του Νέου Κόσμου, Bios  κ.ά. Συμμετείχε στο Εργαστήριο για Νέους Συνθέτες (2021,  Εναλλακτική Σκηνή, ΕΛΣ), με τον συνθέτη Γ. Τσοντάκη, και στο  Πιλοτικό Εργαστήριο Σύγχρονης Μουσικής της ΚΟΑ (2024,  Σπέτσες), με τον συνθέτη Γ. Κυριακίδη. Φοίτησε στο Trinity  Laban Conservatoire of Music and Dance του Λονδίνου  (ΒΜus Hons) και στο Boston University και New England  Conservatory της Βοστόνης. Είναι τελειόφοιτη της τάξης  Διεύθυνσης Ορχήστρας του Λ. Καρυτινού, μελέτησε Μουσική  Ανάλυση με τον Χ. Γωγιό και είναι ιδρυτικό μέλος της ομάδας  μουσικού θεάτρου Arte Libera.

ΘΕΜΙΣΤΟΚΛΗΣ ΘΕΟΧΑΡΟΓΛΟΥ

ΣΚΗΝΟΘΕΤΗΣ, ΗΘΟΠΟΙΟΣ, DRAG PERFORMER

Γεννήθηκε στη Λάρισα. Σπούδασε στο τμήμα Θεάτρου της Σχολής  Καλών Τεχνών του ΑΠΘ, ολοκληρώνοντας τις κατευθύνσεις  υποκριτικής και σκηνοθεσίας. Ως ηθοποιός τα τελευταία χρόνια  έχει συνεργαστεί με τις/τους: Κ. Καραλή, Χρ. Σουγάρη, Στ. Λιβαθινό,  Β. Ατταριάν, Μ. Μακρίδη, Ε. Ευθυμίου, Γ. Μαρκοπούλου κ.ά. Έχει  σκηνοθετήσει τις παραστάσεις: *Πράγα* του Javier De Dios (ΚΘΒΕ,  2022-2024), *Συνάντηση με τη Μήδεια και τη Φόνισσα* (Αθήνα,  Ρωμαϊκή Αγορά, 2019), *Σχήματα* (Θέατρο 104, 2018), *Περπατώ  εις το δάσος* (ΔΗΠΕΘΕ Κοζάνης, 2017), *Μπέτυ (Καπετάνιος  της ψυχής μου)* και *Το πράσινό μου το φουστανάκι* (Θέατρο Τ,  2014-2015). Το 2015 ξεκίνησε την ενασχόλησή του με το drag  show δημιουργώντας την persona Holly Grace. Δύο από τις πιο  σπουδαίες συνεργασίες του είναι η συμμετοχή του ως κεντρικό  πρόσωπο στη διαφημιστική καμπάνια της Pantene «Hair has  no gender» (2022) καθώς και η συνεργασία με την Έ. Παπαρίζου  για τα VMA Awards (2023).

ΑΡΗΣ ΣΩΤΗΡΙΟΣ ΚΑΚΛΕΑΣ

ΣΚΗΝΟΘΕΤΗΣ

Γεννήθηκε στην Αθήνα. Αποφοίτησε από το Πειραματικό  Σχολείο του Πανεπιστημίου Αθηνών και εισήχθη στο  τμήμα Φωτογραφίας και Οπτικοακουστικών Τεχνών του  Πανεπιστημίου Δυτικής Αττικής. Το 2020 έγινε δεκτός στο  τμήμα Σκηνοθεσίας του Εθνικού Θεάτρου. Έχει εργαστεί τόσο  ως βοηθός σκηνοθέτη αλλά και ως ηθοποιός σε παραγωγές  της Αθήνας, της Θεσσαλονίκης και του Φεστιβάλ Αθηνών Επιδαύρου. Το 2023 αποφοίτησε από το τμήμα Σκηνοθεσίας  του Εθνικού Θεάτρου και η διπλωματική του εργασία βασίστη κε στο θεατρικό έργο *Ρομπέρτο Τσούκο* του Μπερνάρ Μαρί  Κολτές. Το 2024 σκηνοθέτησε την πρώτη του παράσταση με  τίτλο *Το θεώρημα του σχοινοβάτη* και την πρώτη του μικρού  μήκους ταινία με τίτλο *Το πάρτυ*. Το 2025 παρακολούθησε  το σεμινάριο συγγραφής θεατρικού μονολογικού έργου με  εισηγήτρια την Αλεξάνδρα Κ.

ΝΙΚΟΣ ΚΑΛΥΒΑΣ

ΧΟΡΟΓΡΑΦΟΣ

Χορευτής, χορογράφος και δάσκαλος χορού. Σπούδασε  χορό στην Ανώτατη Επαγγελματική Σχολή Χορού Ακτίνα και  Μαθηματικά στο Πανεπιστήμιο Πατρών. Από το 2012 έχει  συνεργαστεί με καλλιτέχνες και ομάδες όπως οι: Κ. Ρήγος,  Σ. Μαυραγάνη, Π. Απέργη, Α. Καζούρη και Π. Σταματοπούλου.  Είναι μέλος του διδακτικού προσωπικού της σχολής χορού  Ακτίνα και διδάσκει διεθνώς σε πόλεις όπως το Βερολίνο, οι  Βρυξέλλες και η Ρώμη. Από το 2019 είναι μέλος του Κινητήρα  και συντονιστής εκπαιδευτικών δράσεων. Ως χορογράφος έχει  δημιουργήσει έργα όπως τα *Puzzle*, *Dépaysement* και *KADIN*.  Το 2023 χορογράφησε το έργο *ALZHEIMAT* στο Βερολίνο και  το 2025 χορογραφεί το *La Petite Mort*, επιχορηγούμενο από το  Υπουργείο Πολιτισμού.

ΓΕΩΡΓΙΑ ΚΑΝΕΛΛΟΠΟΥΛΟΥ

ΔΡΑΜΑΤΟΥΡΓΟΣ, ΣΚΗΝΟΘΕΤΡΙΑ, ΒΟΗΘΟΣ ΣΚΗΝΟΘΕΤΗ

Γεννήθηκε στην Πάτρα. Αριστούχος απόφοιτη του τμήματος  Θεατρικών Σπουδών του Πανεπιστημίου Πατρών (2017) και  του μεταπτυχιακού προγράμματος του τμήματος Θεατρικών  Σπουδών της Σχολής Καλών Τεχνών του Πανεπιστημίου  Πελοποννήσου με τίτλο «Θέατρο και Κοινωνία: Θεωρία,  Σκηνική Πράξη και Διδακτική» (κατεύθυνση σκηνοθεσίας).  Υπήρξε μέλος της δημιουργικής ομάδας του ΑΠΑΡΑΜΙΛΛΟΝ  (2018-2023) και είναι ιδρυτικό μέλος της ομάδας Not a  Project. Ως δραματουργός και βοηθός σκηνοθεσίας έχει  συνεργαστεί με τα θέατρα: Προσκήνιο, Θησείον, Τέχνης Κάρολος Κουν, το Φεστιβάλ Αθηνών-Επιδαύρου, τη Στέγη  Ιδρύματος Ωνάση, τα 56α Δημήτρια, την Πειραματική Σκηνή  Εθνικού Θεάτρου κ.ά. Το 2024 υπέγραψε τη σκηνοθεσία  και τη δραματουργία της performance *MUSES-change the  narrative* στο πλαίσιο της μεταπτυχιακής της εργασίας. Το  2023 υπέγραψε τη σκηνοθεσία και τη δραματουργία της  παράστασης *ΛΥΜΑΤΑ ή πώς θα μας θυμούνται*, στο πλαίσιο του  προγράμματος «Όλη η Ελλάδα ένας πολιτισμός». Συνδημιουργός  και συν-συγγραφέας μιας φεμινιστικής σειράς που βρίσκεται  σε εξέλιξη παραγωγής με τη Filmiki Productions.

ΑΝΤΩΝΗΣ ΚΥΡΙΑΚΑΚΗΣ

ΣΚΗΝΟΘΕΤΗΣ, ΔΡΑΜΑΤΟΥΡΓΟΣ, ΗΘΟΠΟΙΟΣ

Απόφοιτος της Δραματικής Σχολής του ΔΗΠΕΘΕ Πάτρας και  του Πανεπιστημίου Πειραιά. Το 2024 έγραψε και σκηνοθέτησε  το έργο *Το όνειρο της Ιωνίας*, που παρουσιάστηκε στο Θέατρο  Χώρος και στο Δημοτικό Θέατρο Πειραιά. Έχει συνεργαστεί με  την ΕΛΣ ως βοηθός σκηνοθέτη και ηθοποιός σε παραγωγές  όπως *Cavalleria Rusticana - Pagliacci* και *Θέλω να δω τον  Πάπα!*. Έχει διακριθεί με το α´ βραβείο ερμηνείας στο Φεστι

βάλ Θεατρικών Μονολόγων Εύπολις-Art (2018). Ως ηθοποιός  και βοηθός σκηνοθέτη έχει συνεργαστεί με δημιουργούς  όπως οι: Ρ. Τούμινας, Ν. Τριανταφύλλη, Ν. Καραθάνος,  Θ. Αμπαζής, Σμ. Καρύδη κ.ά., ενώ εμβάθυνε στο σωματικό  θέατρο στο Ινστιτούτο Grotowski. Είναι ιδρυτικό μέλος της  καλλιτεχνικής εταιρείας Naif, που προωθεί τη σύγχρονη  ελληνική δραματουργία.

ΟΔΥΣΣΕΑΣ ΚΩΝΣΤΑΝΤΟΠΟΥΛΟΣ

ΣΥΝΘΕΤΗΣ, ΜΟΥΣΙΚΟΣ

Γεννήθηκε στην Αθήνα. Είναι μουσικός και συνθέτης, με  τεράστια εμπειρία στην εξερεύνηση διαφορετικών πτυχών και  ειδών μουσικής. Είναι δημιουργός του The Counter Institute  από το 2010 και ιδρυτής της εταιρείας arttings στην Αθήνα,  εστιάζοντας στη μουσική παραγωγή από το 2008. Η εμπειρία  του περιλαμβάνει εμφανίσεις για καλλιτεχνικά projects,  διδασκαλία μουσικής σε ωδεία, μουσική σύνθεση και διασκευή  για το θέατρο. Είναι διπλωματούχος πιανίστας και κατέχει ένα  ευρύ φάσμα πολλών διαφορετικών μουσικών οργάνων.

ΒΕΝΕΤΙΑ ΛΟΝΓΚ

ΣΚΗΝΟΓΡΑΦΟΣ, ΕΝΔΥΜΑΤΟΛΟΓΟΣ

Η πρώτη της θεατρική δουλειά ως ενδυματόλογος-βοηθός  σκηνογράφου είναι η παράσταση *Αντικείμενα* των Γ. Αποσκίτη,  Γ. Κατσή και Π. Παπαδόπουλου, η οποία έκανε πρεμιέρα στις 3  Φεβρουαρίου 2025 στο Θέατρο Ροές.

ΙΩΑΝΝΑ ΜΠΟΓΙΑΤΖΗ

ΜΟΥΣΙΚΟΣ

Σπούδασε Electronic Music Production στη SAE (2021-2022) και  στο Edge Hill University στο τμήμα του Μusic Production (Courses:  Electronic Creative Music and Sound of Picture). Απόφοιτη

του τμήματος Θεατρικών Σπουδών της Σχολής Καλών  Τεχνών του Πανεπιστημίου Πελοποννήσου (2022). Έκανε  τη μουσική σύνθεση για την παράσταση *NORΛοVE* (2024),  ενώ το 2017 παρείχε εθελοντική εργασία ως ομαδάρχης  στο Διεθνές Καλοκαιρινό Σχολείο Αρχαίου Δράματος του  Λυκείου Επιδαύρου με θέμα την «Έλευση του Ξένου» που  οργάνωσε το Φεστιβάλ Αθηνών-Επιδαύρου σε συνεργασία με  το Πανεπιστήμιο Πελοποννήσου. Γνωρίζει πιάνο και handpan  drum. Έχει παρακολουθήσει σειρά σεμιναρίων όπως: hona  handpan workshops (2023), φωνητικής και πιάνου με  τις Φ. Χρίστου (2022-2023) και Ρ. Ρασούλη (2021-2022),  φωνητικού αυτοσχεδιασμού με τη Σ. Γιαννάτου (2020),  Acappela band με τη Μ. Κούρτη (2019-2020), το Πρόγραμμα  Θεατρικών εργαστηρίων του Εθνικού Θεάτρου (2012-2014).  Συμμετείχε στο πρόγραμμα Erasmus+ «Extremism and Inter cultural Dialogue» (Drammen, Νορβηγία, Σεπτέμβριος 2016).

ΜΑΡΙΑΝΝΑ ΜΠΟΖΑΝΤΖΟΓΛΟΥ

ΣΚΗΝΟΘΕΤΡΙΑ, ΣΕΝΑΡΙΟΓΡΑΦΟΣ, ΗΘΟΠΟΙΟΣ

Σπούδασε κινηματογράφο στη Σχολή Σταυράκου και υποκριτική  στη δραματική σχολή «Αρχή». Το 2023 συν-σκηνοθέτησε με  την Κατερίνα Ρουσιάκη την ταινία *Ηλίθια διλήμματα*, η οποία  έκανε πρεμιέρα στο Φεστιβάλ Δράμας και βραβεύτηκε στο  Φεστιβάλ Micro ως η καλύτερη σπουδαστική ταινία. Έχει  εργαστεί ως βοηθός σκηνοθέτη σε ταινίες των Σ. Τζουμέρκα,  Ν. Κολοβού, Β. Δικόπουλου, Ρ. Κριμίζη και Μ. Κίμωνα. Ως  ηθοποιός έχει παίξει σε ταινίες όπως: *Holy Emy*, *Les Cyclades*,  *Beckett* και *Το θαύμα της θάλασσας των Σαργασσών* κ.ά.  Στο θέατρο έπαιξε σε παραστάσεις του Φεστιβάλ Αθηνών Επιδαύρου και της Στέγης Ιδρύματος Ωνάση. Το 2023 συμμετείχε  στο Script 2 Film Lab του MFI ως ασκούμενη. Το project της  με τίτλο «Sisters» κέρδισε πρόσφατα το βραβείο pitching  του ΕΚΚ στο Φεστιβάλ Ολυμπίας και βρίσκεται στο στάδιο της  προπαραγωγής.

ΑΙΚΑΤΕΡΙΝΗ ΝΙΚΟΛΑΤΟΥ

ΣΚΗΝΟΘΕΤΡΙΑ

Απόφοιτη του τμήματος Θεάτρου της Σχολής Καλών Τεχνών  του ΑΠΘ, με κατεύθυνση τη σκηνοθεσία. Έχει σκηνοθετήσει  τις παραστάσεις *Κάτοικοι Πόλης* (2023), *Χαστουκόψαρα* (2024), *Οικογένεια Μπες-Βγες* (2024), καθώς και πλήθος  διπλωματικών εργασιών στο πλαίσιο της σχολής. Τον  Σεπτέμβριο του 2024 υπήρξε βοηθός σκηνοθέτη του Σ.  Ρουμελιώτη για την παράσταση *Senso*. Από τον Ιανουάριο  του 2025 εργάζεται στη θεατρική ομάδα του Μικρού Βορρά  ως υπεύθυνη οργάνωσης της παιδικής σκηνής.

ΝΙΚΗΦΟΡΟΣ ΡΑΦΑΗΛ ΠΑΠΑΔΟΥΔΗΣ

ΣΚΗΝΟΘΕΤΗΣ, ΔΡΑΜΑΤΟΥΡΓΟΣ, ΜΟΥΣΙΚΟΣ

Γεννήθηκε στην Αθήνα. Πήρε δίπλωμα στο ακορντεόν  από το Δημοτικό Ωδείο Γλυφάδας. Σπούδασε νομικά στην  Αθήνα και στο Παρίσι και εργάστηκε στη Λέσβο, παρέχοντας  νομική βοήθεια σε πρόσφυγες. Στο Παρίσι έγραψε  και παρουσίασε το πρώτο του έργο: *Noori, 2.000 Km*.  Επιστρέφοντας στην Ελλάδα (2020), σπούδασε σκηνοθεσία  στη Δραματική Σχολή του Εθνικού Θεάτρου και παρουσίασε  τη διπλωματική του εργασία με τίτλο «Μποέμ: ένα έργο για  τον κόσμο μου σήμερα». Σπουδάζει σκηνοθεσία όπερας στην  Ακαδημία Μουσικής MDW της Βιέννης με υποτροφία (2023).  Δούλεψε στην ΕΛΣ ως βοηθός των Φ. Αρντάν και Ρ. Γαϊτάνου,  και σε αναβιώσεις έργων ρεπερτορίου. Προετοιμάζει ένα  project για τον φασισμό στην Αθήνα, ενώ το καλοκαίρι θα  κάνει την πρώτη του δουλειά στη Βιέννη, βασισμένη στην  *Ιφιγένεια εν Αυλίδι* του Γκλουκ. Σκηνοθετεί μαζί με την  Anna Grebenikova την παράσταση *Περπατώντας στον πάγο* του Βέρνερ Χέρτζογκ στο Semperdepot της Βιέννης. Μιλά  γαλλικά, γερμανικά, ιταλικά, ρωσικά και αγγλικά.

ΝΕΦΕΛΗ ΠΑΠΑΝΑΣΤΑΣΟΠΟΥΛΟΥ

ΔΡΑΜΑΤΟΥΡΓΟΣ, ΣΚΗΝΟΘΕΤΡΙΑ

Σπούδασε στο τμήμα Θεατρικών Σπουδών του ΕΚΠΑ. Έχει  δουλέψει στη Γερμανία (πρακτική στη σκηνοθεσία σε  DNT Weimar, Volksbühne και Deutsche Oper) και στην  Ελλάδα: δραματουργία στην ΕΛΣ - *Salò: The Concert* (2024),  βοηθός σκηνοθέτη του Άρη Μπινιάρη - *Αρτούρο Ούι* (2023),  *Προμηθέας* (2023), *Όρνιθες* (2024, Φεστιβάλ Αθηνών Επιδαύρου). Από το 2022 παρακολουθεί Μ.ο.Α. στο Freie  Universität. Το 2022 επιλέχθηκε για το residency «Antigonism»,  Φεστιβάλ Αθηνών-Επιδαύρου, στη δραματουργία, με μέντορες  τις/τους: Ε. Βαροπούλου, P. Gruszczyński και St. Carp. Γράφει  για το «Arts and Culture» στο *LOAD Magazine*. Έχει ασχοληθεί  με τον χορό, τον κινηματογράφο, τη φωτογραφία (θεάτρου/ φεστιβάλ), τα εικαστικά (εργάστηκε ως βοηθός ζωγράφου  [Δ. Τζαμουράνης, D. Benforado]). Το 2024 εργάστηκε ως  βοηθός σκηνοθέτη στο Theater Vorpommern. Το 2025 βρίσκεται  ως σύμβουλος δραματουργίας στις παραστάσεις *Φάουστ* σε  σκηνοθεσία Ά. Μπινιάρη στο Εθνικό Θέατρο και *Holly Bitch!* της  Έ. Παπακωνσταντίνου στην Αθήνα και στη Neuköllner Oper.

ΚΩΝΣΤΑΝΤΙΝΟΣ ΠΑΠΑΝΤΩΝΗΣ

ΕΙΚΑΣΤΙΚΟΣ

Εικαστικός καλλιτέχνης και κινηματογραφιστής με έδρα την  Αθήνα, δραστηριοποιούμενος στον χώρο των εγκαταστάσεων,  του κινηματογράφου και της σκηνογραφίας. Το έργο του  συνδυάζει την καλλιτεχνική δημιουργία με την τεχνολογία,  ενώ το θεωρητικό του υπόβαθρο εστιάζει στη φιλοσοφία,  την ψυχανάλυση, την αισθητική, την ιστορία και τη μυθολογία.  Εξερευνά κοινωνικά και πολιτικά ζητήματα, καθώς και  θεωρίες που διαμορφώνουν το άτομο και τις συλλογικές  ομάδες. Έχει συνεργαστεί με σημαντικούς εκδοτικούς οίκους  όπως Oxford University Press και CRC Press-Francis & Taylor,

ενώ έχει εργαστεί σε κινηματογραφικές παραγωγές και  διαφημίσεις. Παράλληλα έχει ασχοληθεί με τη σκηνογραφία,  συμμετέχοντας στη δημιουργία σκηνικών για την παράσταση  *Lapis Lazuli* της ομάδας Osmosis και του Ευριπίδη Λασκαρίδη  στη Στέγη Ιδρύματος Ωνάση. Έχει παρουσιάσει τη δουλειά του  σε σημαντικές εκθέσεις σε χώρους όπως: Athens Photo  Festival (Μουσείο Μπενάκη), Ίδρυμα Τσαρούχη και Πινακο θήκη του Πειραιά. Έχει συμμετάσχει σε residencies και  workshops σε Ελλάδα και εξωτερικό. Σπούδασε στην ΑΣΚΤ.

ΑΛΕΞΙΑ ΠΑΡΑΜΥΘΑ

ΣΚΗΝΟΘΕΤΡΙΑ

Τελειόφοιτη του τμήματος Θεάτρου της Σχολής Καλών Τεχνών  του ΑΠΘ, με κατεύθυνση σκηνοθεσίας και υποκριτικής, και  αριστούχος απόφοιτη του τμήματος Χρηματοοικονομικής του  Πανεπιστημίου Μακεδονίας. Σκηνοθέτησε την παράσταση  *Πάτι & Ρόμπερτ* (2024) που δημιουργήθηκε στο τμήμα  Θεάτρου υπό την επίβλεψη του Μ. Μαρμαρινού και έπειτα  παρουσιάστηκε στην Ελευσίνα (Μυστήριο 97, 2023 Ελευσίς  Πολιτιστική Πρωτεύουσα της Ευρώπης), στη Θεσσαλονίκη  (Ανοιχτή Θεατρική Σκηνή της Πόλης 2024 και Metropolitan:  Τhe Urban Theatre) και στο ΔΗΠΕΘΕ Σερρών. Σκηνοθέτησε  τη site specific παράσταση *Κοίτα με* (2022), βασισμένη  σε μαρτυρίες προσφύγων του 1922 (Νέα Αρετσού) – το  ντοκιμαντέρ για την παράσταση προβλήθηκε στην πλατφόρμα  του Φεστιβάλ Κινηματογράφου Θεσσαλονίκης (2023).  Συνεργάστηκε ως βοηθός σκηνοθέτη στην παράσταση *2310:  ένα θέατρο ντοκουμέντο για το σήμερα* (2024), σε σκηνοθεσία  Χ. Πεχλιβανίδη, που παρουσιάστηκε στο Φεστιβάλ Δημητρίων.  Πρόκειται να συνεργαστεί με το ΚΘΒΕ ως βοηθός σκηνοθέτη  στην παραγωγή *ζ - η - θ / Ο ξένος* (2025), σε σκηνοθεσία Μ.  Μαρμαρινού.

ΝΑΤΑΣΑ ΠΕΤΡΟΠΟΥΛΟΥ

ΣΧΕΔΙΑΣΤΡΙΑ ΦΩΤΙΣΜΩΝ, ΣΚΗΝΟΘΕΤΡΙΑ

Είναι αριστούχος απόφοιτη του τμήματος Επικοινωνίας,  Μέσων και Πολιτισμού του Παντείου Πανεπιστημίου με  Minor in Theater Arts, στο Deree ACG και το North Central  College, Chicago, με υποτροφία του Ιδρύματος Σταύρος  Νιάρχος. Το 2023 σχεδίασε τον φωτισμό για τις παραστάσεις  *Μαρτυρίες από έναν κόσμο που δεν προλάβαμε να ζήσουμε* του Σ. Σουρβίνου (Φεστιβάλ Λυκαβηττού) και *Παρά το νεαρό  της ηλικίας σας*, την οποία και σκηνοθέτησε (Θέατρο Ροές).  Από το 2019 έχει υπάρξει βοηθός με τις/τους: Ι. Ανδρεάδη,  Α. Σωτηρίου, Μ. Καμίνσκι, Κ. Ασπιώτη, Γ. Σκεύα στα θέατρα  Βρετάνια, Τζένη Καρέζη, Οδού Κυκλάδων-Λ. Βογιατζή,  Άνεσις, ΚΘΒΕ, Δημοτικό Θέατρο Πειραιά, Ίδρυμα Μιχάλης  Κακογιάννης, Πανεπιστήμιο Roehampton Λονδίνου κ.ά.  Διετέλεσε βοηθός παραγωγής στην ταινία *Μήλα* - πρεμιέρα  στο άνοιγμα των Οριζόντων, 77ο Φεστιβάλ Βενετίας. Έχει  παρακολουθήσει σεμινάρια φωτισμού, σκηνογραφίας,  ενδυματολογίας, χορού, συγγραφής, αρχαίου δράματος και  υποκριτικής ενδεικτικά με τις/τους: Ε. Σκότη, Θ. Μοσχόπουλο,  το SITI Company Νέας Υόρκης κ.ά.

ΜΙΧΑΛΗΣ ΠΗΤΙΔΗΣ

ΗΘΟΠΟΙΟΣ, ΣΚΗΝΟΘΕΤΗΣ, ΔΡΑΜΑΤΟΥΡΓΟΣ

Γεννήθηκε στη Θεσσαλονίκη και σπούδασε στο τμήμα Αρχι τεκτονικής του ΑΠΘ και στη Δραματική Σχολή του Ωδείου  Αθηνών. Δουλεύει στα πεδία του θεάτρου και του σινεμά, ως  ηθοποιός, σκηνοθέτης και δραματουργός, και τον ενδιαφέρει  να αναπτύσσει νέα δραματουργία που προκύπτει μετά από  διαδικασία έρευνας και συνδυάζει στοιχεία πραγματικότητας  και μυθοπλασίας. Στο θέατρο έχει συνεργαστεί με τον Α. Αζά  (*Η Δημοκρατία του Μπακλαβά*, *Τα σκυλιά*, *Romaland*, *Το πάρτι  της ζωής μου*), με την Κ. Γιαννοπούλου (*Παράδεισος*, *Οι Δίκαιοι*,  *Generation Lost*, *Υπέρβαρο*), με τον Χρ. Θεοδωρίδη (*Συνέδριο για  το Ιράν*).

ΑΛΕΞΑΝΔΡΑ ΡΙΜΠΑ

ΔΙΕΥΘΥΝΤΡΙΑ ΦΩΤΟΓΡΑΦΙΑΣ, ΦΩΤΟΓΡΑΦΟΣ

Γεννήθηκε στη Θεσσαλονίκη. Είναι απόφοιτη του τμήματος  Κινηματογράφου του ΑΠΘ και έχει σπουδάσει σύγχρονη  φωτογραφία στη σχολή φωτογραφίας Stereosis. Η πρώτη  της ατομική έκθεση με τίτλο «Between Cities and Skies»  αποτέλεσε μέρος της Thessaloniki PhotoBiennale 2023. Έχει  εκθέσει φωτογραφίες της σε σημαντικούς χώρους τέχνης σε  Ελλάδα και εξωτερικό. Είναι junior member της GSC (Ένωση  Ελλήνων Κινηματογραφιστών). Ως διευθύντρια φωτογραφίας  συνεργάστηκε με τον σκηνοθέτη Ν. Κολιούκο στην ταινία μικρού  μήκους *Το χάος που άφησε πίσω της*, η οποία συμμετείχε στο  Φεστιβάλ Κινηματογράφου Καννών 2024 και κέρδισε το 2ο  Βραβείο La Cinef Ex-Aequo. Συνεργάστηκε με τον Σ. Τζουμέρκα  στην ταινία μικρού μήκους *Η μητέρα μου είναι αγία*, η οποία  συμμετείχε στο Φεστιβάλ του Λοκάρνο 2023 - Pardi di Domani.  Είναι Sarajevo Talent για το 2024 (Φεστιβάλ Κινηματογράφου  του Σεράγιεβο). Στο θέατρο έχει εργαστεί σε παραγωγές του  Φεστιβάλ Αθηνών-Επιδαύρου, της Στέγης Ιδρύματος Ωνάση  και του ΚΘΒΕ.

ΘΕΟΔΟΣΗΣ ΣΚΑΡΒΕΛΗΣ

ΣΚΗΝΟΘΕΤΗΣ, ΗΘΟΠΟΙΟΣ

Μετά την αποφοίτησή του από τη δραματική σχολή «δήλος»  (2015), συμμετείχε σε τρεις παραστάσεις και την επόμενη  χρονιά πέρασε στο τμήμα Σκηνοθεσίας του Κρατικού Ινστιτούτου  Θεατρικής Τέχνης της Μόσχας (GITIS). Συμμετείχε σε παρα στάσεις που παρουσιάστηκαν σε πόλεις της Ρωσίας και το  εξωτερικό. Έχει παρακολουθήσει σεμινάρια με εισηγητές  από την Ελλάδα και το εξωτερικό, ενώ έχει συμμετάσχει σε  αρκετές μικρού μήκους ταινίες. Επιστρέφοντας στην Ελλάδα  συνεργάστηκε ως ηθοποιός με τις/τους: Ν. Στυλιανού, Δ.  Μυλωνά και Ε. Μποζά, σκηνοθέτησε την ακουστική παράσταση  *Θα μπορούσα να μιλήσω στη Νίνα;*, την ιδιότυπη ταινία *Μια  φωνή*, τη σκηνική μεταφορά της νουβέλας *Ο βομβιστής του  Παρθενώνα* και τη *Μέθοδο Γκρόνχολμ* στο ΔΗΠΕΘΕ Καβάλας.  Ήταν βοηθός σκηνοθέτη στον *Πλατόνοφ* του Ά. Σαπίρο. Διδάσκει  στις δραματικές σχολές «Νέο Ελληνικό Θέατρο» και του Πει ραϊκού Συνδέσμου, όπου είναι και υπεύθυνος του εφηβικού  εργαστηρίου. Πρόκειται να σκηνοθετήσει στο Δημοτικό Θέατρο  Πειραιά το *Μη σκαλίζεις την άμμο* (Απρίλιος 2025).

ΜΑΡΙΑ ΣΤΑΘΟΠΟΥΛΟΥ

ΣΚΗΝΟΓΡΑΦΟΣ, ΑΡΧΙΤΕΚΤΩΝ

Γεννήθηκε στην Καλαμάτα και ζει στην Αθήνα. Σπουδάζει  στο τμήμα Αρχιτεκτόνων Μηχανικών του ΕΜΠ και από το  2022 εργάζεται ενεργά ως βοηθός σκηνογραφίας, βοηθός  επιμέλειας εκθέσεων και αρχιτέκτων. Έχει ολοκληρώσει το  σεμινάριο σκηνογραφίας του Εθνικού Θεάτρου και έχει εργαστεί  στο πλαίσιο πρακτικής άσκησης στο Τεχνικό Τμήμα της ΕΛΣ.  Ως βοηθός σκηνογραφίας έχει συνεργαστεί σε παραγωγές  όπως: *Αίας* (Εθνικό Θέατρο, 2022), *Σαλό, 120 μέρες στα Σόδομα* (Εναλλακτική Σκηνή, ΕΛΣ, 2024), *Λεωφορείο ο Πόθος* (Θέατρο  Προσκήνιο, 2024), *Έντα Γκάμπλερ* (Θέατρο Προσκήνιο, 2025). Έχει  εργαστεί ως βοηθός επιμέλειας και αρχιτεκτονικού σχεδιασμού  στην έκθεση «Τομή ’74» (Εθνική Βιβλιοθήκη Ελλάδος, 2024)  και ως stage manager στα live performances της έκθεσης  «Otherlands» (Ηραίο Περαχώρας, 2024).

ΑΡΊΣΤΗ ΤΣΕΛΟΥ

ΣΚΗΝΟΘΕΤΡΙΑ

Είναι απόφοιτη της Σχολής Φιλολογίας του ΑΠΘ (κλασική  ειδίκευση) (2015), κάτοχος master στο Αρχαίο Ελληνικό

Θέατρο από το ΠΜΣ του τμήματος Θεατρικών Σπουδών  του Πανεπιστημίου Πατρών (2020) και απόφοιτη  της Δραματικής Σχολής του Εθνικού Θεάτρου, τμήμα  Σκηνοθεσίας (2024). Έχει σκηνοθετήσει τις παραστάσεις  *Beyond Caring* του A. Zeldin (ΔΗΠΕΘΕ Ιωαννίνων, 2024- 2025) και *Άη Γιώργης*, βασισμένη στο ομώνυμο διήγημα  του Δ. Χατζή (Θέατρο ΠΛΥΦΑ, 2024). Εργάστηκε ως βοηθός  σκηνοθέτη στην παράσταση *Frankenstein & Eliza* της  Έ. Κύργια σε σκηνοθεσία Δ. Τάρλοου (θέατρο Πορεία,  2024-2025).

ΚΑΤΕΡΙΝΑ ΦΩΤΗ

ΧΟΡΟΓΡΑΦΟΣ

Καλλιτέχνις του χορού, χορογράφος, movement director  και περφόρμερ. Έχει συνεργαστεί με το Εθνικό Θέατρο,  το Φεστιβάλ Αθηνών-Επιδαύρου, τη Στέγη Ιδρύματος  Ωνάση και πολλά φεστιβάλ χορού σε όλη την Ευρώπη.  Το τελευταίο της σόλο έργο, *The Kitchen Dance: A House  Trance Vocabulary*, στο πλαίσιο του προγράμματος  φιλοξενίας καλλιτεχνών «Ακαδημία Χορογραφίας  U(R)TOPIAS» της 2023 Ελευσίς Πολιτιστική Πρωτεύουσα  της Ευρώπης, παρουσιάστηκε σε ολοκληρωμένη  (θέατρο Θησείον, 2023) και σε συντομευμένη εκδοχή,  ως τοποειδική performance (Ελευσίνα, 2023),  ενώ περιοδεύει διεθνώς (Istanbul Fringe Festival,  Κωνσταντινούπολη, 2024) και εγχωρίως (Φεστιβάλ  Δημητρίων, Θεσσαλονίκη, 2024). Δημιούργησε την ταινία  χορού *The Kitchen Dance: An Off-Beat Arrival*, που  συμμετείχε στα: La Città dell’Utopia International Film  Festival (Ρώμη, 2024) και Athens International Monthly  Art Film Festival (2024, όπου διακρίθηκε με εύφημο  μνεία), και στις συναντήσεις First-Time Filmmakers  Showcase του δικτύου Lift-Off Global Network (2023).  Είναι Onassis AiR Fellow για τη σεζόν 2024-2025 μέσω  του Dramaturgy Fellowship της Στέγης Ιδρύματος Ωνάση.

ΙΩΑΝΝΑ ΧΑΡΑΛΑΜΠΟΥ

ΣΧΕΔΙΑΣΤΡΙΑ ΦΩΤΙΣΜΟΥ

Απόφοιτη του τμήματος Πληροφορικής με εφαρμογές  στη βιοϊατρική του Πανεπιστημίου Θεσσαλίας και του  τμήματος Φωτογραφίας του ΙΕΚ Όμηρος. Έχει εργαστεί  ως φωτογράφος και ως βοηθός σχεδιαστή φωτισμού.  Στο πλαίσιο ενός σεμιναρίου σχεδίασε τον φωτισμό σε  πέντε παραστάσεις. Εργάζεται ως χειρίστρια κονσόλας στο  θέατρο Δρόμος και επίσης ως υπάλληλος γραφείου σε  εταιρεία που προμηθεύει αναλώσιμα χειρουργείων.

ΣΥΛΛΗΨΗ - ΣΥΝΤΟΝΙΣΜΟΣ    
ΕΛΕΝΗ ΕΥΘΥΜΙΟΥ

ΟΡΓΑΝΩΣΗ    
ΦΡΥΝΗ ΛΑΛΑ   
ΣΤΑΥΡΟΥΛΑ ΠΑΝΑΓΙΩΤΟΠΟΥΛΟΥ

ΗΧΟΛΗΠΤΗΣ   
ΓΙΩΡΓΟΣ ΤΣΑΡΑΣ

ΥΠΟΔΟΧΗ ΚΟΙΝΟΎ    
ΝΙΚΗΤΑΣ ΚΟΥΡΕΜΕΤΗΣ   
ΑΛΕΞΑΝΔΡΟΣ ΜΠΟΘΟΣ

ΔΙΟΡΘΩΣΕΙΣ   
ΚΑΤΕΡΙΝΑ ΧΑΛΚΟΥ

ΣΧΕΔΙΑΣΜΟΣ   
ΣΑΚΗΣ ΣΤΡΙΤΣΙΔΗΣ

ΕΚΤΥΠΩΣΗ   
ΤΥΠΟΓΡΑΦΕΙΟ ΠΛΕΤΣΑΣ / ΚΑΡΔΑΡΗ